CELEX: 32007R0128
Language: el
Date: 2007-02-12 00:00:00
Title: Κανονισμός (ΕΚ) αριθ. 128/2007 της Επιτροπής, της 12ης Φεβρουαρίου 2007 , σχετικά με την τροποποίηση του κανονισμού (ΕΚ) αριθ. 580/2004 για θέσπιση δημοπρασίας σχετικά με επιστροφές κατά την εξαγωγή που αφορούν ορισμένα γαλακτοκομικά προϊόντα και του κανονισμού (ΕΚ) αριθ. 581/2004 σχετικά με την έναρξη διαρκούς δημοπρασίας για επιστροφές κατά την εξαγωγή που αφορούν ορισμένα είδη βουτύρου

13.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 41/6
            
         
      ΚΑΝΟΝΙΣΜΌΣ (ΕΚ) αριθ. 128/2007 ΤΗΣ ΕΠΙΤΡΟΠΉΣ
   
   της 12ης Φεβρουαρίου 2007
   σχετικά με την τροποποίηση του κανονισμού (ΕΚ) αριθ. 580/2004 για θέσπιση δημοπρασίας σχετικά με επιστροφές κατά την εξαγωγή που αφορούν ορισμένα γαλακτοκομικά προϊόντα και του κανονισμού (ΕΚ) αριθ. 581/2004 σχετικά με την έναρξη διαρκούς δημοπρασίας για επιστροφές κατά την εξαγωγή που αφορούν ορισμένα είδη βουτύρου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 26 παράγραφος 3, το άρθρο 31 παράγραφος 3 στοιχείο β) και το άρθρο 31 παράγραφος 14,
   Εκτιμώντας τα ακόλουθα:
   
               (1)
            
            
               Το άρθρο 1 του κανονισμού (ΕΚ) αριθ. 580/2004 της Επιτροπής (2) αναφέρει τα προϊόντα που καλύπτονται από τη διαδικασία δημοπρασίας για τον καθορισμό των επιστροφών κατά την εξαγωγή. Προκύπτει ότι οι αιτήσεις πιστοποιητικών εξαγωγής για βούτυρο με περιεκτικότητα σε λιπαρές ουσίες 80 % είναι αμελητέες. Για λόγους απλοποίησης, κρίνεται σκόπιμο να καταργηθεί η διαδικασία για τα προϊόντα αυτά.
            
         
               (2)
            
            
               Κατά παρέκκλιση από τον κανονισμό (ΕΚ) αριθ. 1291/2000 της Επιτροπής, της 9ης Ιουνίου 2000, για τις κοινές λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (3), το άρθρο 7 παράγραφος 2 του κανονισμού (ΕΚ) αριθ. 580/2004 προβλέπει ότι τα πιστοποιητικά εξαγωγής που χορηγούνται στο πλαίσιο της διαδικασίας δημοπρασίας δεν είναι μεταβιβάσιμα. Για λόγους απλοποίησης και για τη διευκόλυνση του εμπορίου στο πλαίσιο της διαδικασίας αυτής, η εν λόγω παρέκκλιση πρέπει να καταργηθεί.
            
         
               (3)
            
            
               Ο κανονισμός (ΕΚ) αριθ. 580/2004 και ο κανονισμός (ΕΚ) αριθ. 581/2004 της Επιτροπής (4) πρέπει να τροποποιηθούν αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γάλακτος και γαλακτοκομικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 580/2004 τροποποιείται ως εξής:
   
               1)
            
            
               Στο άρθρο 1, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           φυσικό βούτυρο σε τεμάχια καθαρού βάρους τουλάχιστον 20 kg υπαγόμενο στον κωδικό προϊόντος ex ex 0405 10 19 9700·».
                        
                     
         
               2)
            
            
               Στο άρθρο 7, η παράγραφος 2 διαγράφεται.
            
         
               3)
            
            
               Το σημείο 2 του παραρτήματος διαγράφεται.
            
         Άρθρο 2
   Στο άρθρο 1 παράγραφος 1 του κανονισμού (ΕΚ) αριθ. 581/2004, το στοιχείο α) αντικαθίσταται από το ακόλουθο κείμενο:
   
               «α)
            
            
               φυσικό βούτυρο σε τεμάχια καθαρού βάρους τουλάχιστον 20 kg υπαγόμενο στον κωδικό προϊόντος ex ex 0405 10 19 9700.».
            
         Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Το άρθρο 1 παράγραφος 2 εφαρμόζεται στα πιστοποιητικά που εκδίδονται από την έναρξη ισχύος του.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Φεβρουαρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 48. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2).
   
      (2)  ΕΕ L 90 της 27.3.2004, σ. 58. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1814/2005 (ΕΕ L 292 της 8.11.2005, σ. 3).
   
      (3)  ΕΕ L 152 της 24.6.2000, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2006 (ΕΕ L 365 της 21.12.2006, σ. 52).
   
      (4)  ΕΕ L 90 της 27.3.2004, σ. 64. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1919/2006 (ΕΕ L 380 της 28.12.2006, σ. 1).